smcproject/ml-wiki-sentences huggingface dataset:
പൊതുവായി മകരം, കുംഭം, മീനം, മേടം മാസങ്ങളിലാണ് പടയണിയുടെ കാലം.
സമൂഹത്തിലെ വിവിധതുറകളിലുള്ള ആൾക്കാരുടെ ഇടപെടൽ വരുന്ന രീതിയിലാണ പടയണി കണ്ടു വരുന്നത്.
കാഴ്ചയുണ്ടിതു മേടമാസത്തിൽ വിഷുവതുനാളിൽ ഈശ്വരിക്കു പ്രധാനമദിവസം തൈതാര തൈതാം കൊടിയ പടയണിഘോഷമാണ് കേട്ടുകേട്ടങ്ങനെ ടിതിവന്നുനിറഞ്ഞു മാനുഷരും തൈതാര തൈതാം
- എന്ന് പുലവൃത്തപ്പാട്ടിൽ സൂചിപ്പിക്കുന്നു.
കാലം തോറും പടയണിയെന്നൊരു വേല ദേവീപ്രസാദത്തിനുണ്ടാക്കി വാട്ടമെന്നിയേ കൂടീ മഹാജനം ചൂട്ടുവെച്ചു ശുഭമായ വാസ കൊട്ടിയാരത്തു മുടങ്ങാതെ നിത്യവും ചൂട്ടെരിച്ചു വലം വച്ചു പോകയും മദ്ദളമിലത്താളവും കൂടീട്ട് നൃത്തമാടും ഗണപതിക്കോലവും കോപമേറുന്ന ദേവതമാരുടെ രൂപമെങ്ങനെയെന്നറിഞ്ഞീടാതെ പാളകൊണ്ടു ചമച്ചു പലവക വരകളെഴുതിച്ചു തുള്ളിയും പാനപൊട്ടിച്ചടവി തുള്ളുന്നതും ചാലെ പൂപ്പടയിട്ടു പാടുന്നതും
എന്നിങ്ങനെ പടയണിയുടെ ചടങ്ങിനെപ്പറ്റി സൂചിപ്പിക്കുന്നു.
മാടൻകോലം (പടയണി)
പടയണിയിലെ ഒരു പാളക്കോലമാണ് മാടൻകോലം .
പടേനി കളത്തിൽ രംഗത്തു വരുന്ന ചുരുക്കം പുരുഷ കഥാപാത്രങ്ങളിൽ ഒന്നാണ് മാടൻ കോലം.
നിഴൽ നോക്കി അടിച്ചു കൊല്ലുന്ന ദുർദേവതയാണ് മാടനെന്നാണ് സങ്കൽപ്പം.
ഒറ്റപ്പാളയിൽ തീർത്ത മുഖാവരണവും നെഞ്ചുമാലയുമാണ് മാടൻ കോലത്തിൻറെ വേഷം.
തൊപ്പി മാടൻ, വടിമാടൻ, പുള്ളിമാടൻ, ചെറ്റമാടൻ, തൊപ്പി മാടൻ, ചുടലമാടൻ, കാലമാടൻ എന്നിങ്ങനെ പല പേരുകളിൽ അറിയപ്പെടുന്ന മാടൻ കോലങ്ങളുണ്ട്.
എന്നാൽ സാധാരണയായി പൊതുവെ കാണപ്പെടുന്നത് വടിമാടൻ കോലമാണ്.
പശുപതി സങ്കല്പത്തിലുള്ള മാടൻ കോലം കന്നുകാലികൾക്ക് ദോഷം വരാതെ ഇരിക്കാൻ എഴുതി തുള്ളുന്ന കോലം ആയി കണക്കാക്കുന്നു.
ശിവമുടിക്ക് സമാനം കോലത്തിന്റെ മുകൾ ഭാഗം വെട്ടിയ നിലയിലുള്ള മുഖ മറയാണ് കോലം.
നെഞ്ചുമാലക്കു പൂണൂൽ ചേർത്തിട്ടുണ്ട്.
തോളിൽ വടിയും താങ്ങി മാമല പൊലിറങ്ങി വരുന്ന പൊണ്ണൻ ആയി മാടൻ കോലത്തെ കാണുന്നു.
നല്ല മനുഷ്യർക്കും, ബലി തരുന്നോർക്കും, ഭരണ കർത്താക്കൾക്കും, ഭസ്മം ധരിച്ചവർക്കും, പേടിച്ച് ഒളിച്ചോർക്കും, ഉരിയാടാ പ്രാണികൾക്കും  ഒന്നും മാടന്റെ കയ്യാൽ മരണം ഉണ്ടാകരുതെന്ന പ്രാർഥന കാണാം.
തൊപ്പിമാടന് തൊപ്പിയുണ്ടായിരിക്കും.
വടി മാടന് വടിയും.
ഇടതുകൈ കിളത്തി മുന്നോട്ടും വലതു കൈ പിന്നോക്കമാക്കി മുന്നോക്കം വച്ചും ഇടയിലൂടെ പിടലിയോട് ചേർത്ത് വച്ചിരിക്കുന്ന വടി ബലപ്പെടുത്തി ആകാശത്തേക്ക് നോക്കിക്കൊണ്ടാണ് മാടൻ കോലം തുള്ളുന്നത്.
അടവി (പടയണി)
പടയണിയിലെ പ്രധാനപ്പെട്ട ഒരു ചടങ്ങാണ് അടവി .
കാവുണർത്തലും, നൃത്തങ്ങളും, വിനോദവും അടവിദിനവുമുണ്ടാകും.
ഉത്സവം പോലെ ആഘോഷിക്കുന്ന ചടങ്ങുകൾക്കു മുമ്പേ കുതിര തുള്ളൽ, മുടിയാട്ടം, ശീതങ്കൻ തുള്ളൽ, കുറത്തി 
യാട്ടം എന്നിവ അവതരിപ്പിക്കാറുണ്ട്.
ദേവീപ്രസാദമായ ചന്ദനം തൊട്ട് പാണൻ തുപ്പും പൂക്കുലയും പൂവും ഇരുകൈകളിലായി പിടിച്ച് ദേവിക്കഭിമുഖമായി തൊഴുതു നില്ക്കുന്നു.
മേളം ഉച്ചസ്ഥായിലാകുമ്പോൾ ഉറഞ്ഞുതുള്ളി അടവിമരം കൊണ്ടുവരുന്നതിന് കാട്ടിലേക്ക് യാത്രയാകുന്നു.
അല്പസമയം കഴിയുമ്പോൾ പിഴുതെടുത്ത ചെടികളും മരങ്ങളും പടയണിക്കളത്തിലേക്ക് ആർഭാടപൂർവ്വം എഴുന്നളളിച്ചുകൊണ്ടുവന്ന് കളത്തിൽ നാട്ടി നിർത്തുന്നു.
ഉണങ്ങിയ പുല്ലുകൾ ഉപയോഗിച്ച് അടവിമരത്തിന്റെ ചുവട്ടിൽ തീകൂട്ടുന്നു.
ചെണ്ടയുടെ നാദത്തോടൊപ്പം ആർപ്പുവിളികളുടേയും കതിനാവെടികളുടേയും അകമ്പടിയുണ്ട്.
ഈ സമയത്ത് അടവിക്കാർ നാട്ടി നിർത്തിയിരിക്കുന്ന മരത്തിൽ കയറി ചില്ലകൾ
ഒടിച്ച് താഴെയിടുന്നു.
പിന്നീട് മരങ്ങൾ പടിഞ്ഞാറുഭാഗത്തേക്ക് മറിക്കുന്നു.
അടവി നാട്ടിയശേഷം ആഴികൂട്ടി നായാട്ടുവിളി നടത്തുന്ന പതിവുണ്ട്.
ഈ ചടങ്ങ് ചില സ്ഥലങ്ങളിൽ മാത്രമേ നടത്തുന്നുള്ളൂ.
കാട്ടിൽ വിഹരിക്കുന്ന ദുഷ്ടമൃഗങ്ങളുടെ മുഖാവരണമണിഞ്ഞ നായക്കോലങ്ങളുടെ സഹായത്തോടെ നായാട്ടുനടത്തുന്നതായി അഭിനയിക്കുന്നതാണ് നായാട്ടുവിളി.
അടവിക്കുശേഷം പൂപ്പട എന്ന ഒരു ചടങ്ങുകൂടി പടയണിയിലുണ്ട്.
പ്രശ്ന പ്രകാരം പൂപ്പട നട ത്തണമെന്നറിയിക്കുന്നതോടെയാണ് പൂപ്പട ആരംഭിക്കുന്നത്.
ഒരാളെ നടുക്കിരുത്തി ചുറ്റും നിന്ന് മാരൻപാട്ട് പാടുന്നു.
പാട്ടുകഴിയുന്നതോടെ അയാൾ തുള്ളിയൊഴിയുന്നു.
ഇതോടെ ബാധയും ഒഴിഞ്ഞുപോകുമെന്നാണ് വിശ്വാസം.
പടയണിയിലെ പ്രധാന ദിവസങ്ങളിലൊന്നിലാണ് അടവി നടത്തുന്നത്.
“എഴുതിത്തുളളൽ' തുടങ്ങി മൂന്നാം ദിവസമോ, ആറാം ദിവസമോ ആണ് അടവി തുളുന്നത്.
അടവി തുളുന്നതിന് നാൽപ്പത്തിയൊന്ന് ദിവസത്തെ വ്രതാനുഷ്ഠാനങ്ങൾ ആവശ്യമാണ്.
ഇതിന്റെ ഭാഗമായ 'പാനയടി' എന്ന ചടങ്ങിനു കവുങ്ങും, മുളയും ഉപയോഗിച്ച് പന്തലുണ്ടാക്കുന്നു.
വാദ്യങ്ങൾക്കിടെ പ്രാകൃതമായ ശബ്ദത്തിൽ ദേവതയെ വിളിച്ചുണർത്തുന്നു.
ഈ സമയം വ്രതം അനുഷ്ഠിച്ചിരുന്നയാൾ തുള്ളിയുറഞ്ഞ് അടവിക്കളത്തിലെത്തി കരിക്കുകളെല്ലാം ഉടയ്ക്കുന്നു.
പിന്നീട് 'കൊട്ടിച്ചാറ്റ്' എന്നറിയ പ്പെടുന്ന ദേവതാ സ്തുതി ഉണ്ടായിരിക്കും.
അപ്പോഴേക്കും ദേവതയുടെ ഭസ്മം വാങ്ങി തുള്ളിയുറഞ്ഞ് പോയ തക്കാർ ചൂരലും പിഴുത് അടവിക്കളത്തിലെത്തുന്നു.
നീളമുളള ചൂരലിൽ കിടന്ന് തെക്കുനിന്നും വടക്കോട്ട് ഓരോ ആളും ഉരുളുന്നു.
ഉരുളിച്ചയിൽ ചൂരൽ മുള്ളറ്റ് ശരീരത്തിൽ നിന്നും പൊടിയുന്ന രക്തം കൊണ്ട് കാളി തൃപ്തിപ്പെടും എന്ന് ഗ്രാമീണർ വിശ്വസിക്കുന്നു.
പോരിന് വിമുഖത കാട്ടിയ ദാരികാസുരനെ വൃക്ഷലതാദികൾ പിഴുതെറിഞ്ഞ് ഭദ്രകാളി പ്രകോപിപ്പിച്ച് യുദ്ധ സന്നദ്ധനാക്കിയതിന്റെ സ്മരണയിലാണ് അടവി.
വിവിധസ്ഥലങ്ങളിൽനിന്ന്‌ കരക്കാർ കൊണ്ടുവരുന്ന മരങ്ങൾ ക്ഷേത്രമുറ്റത്ത് ഉയർത്തി കൃത്രിമവനം സൃഷിക്കുന്നു.
തുടർന്ന് ഗോത്ര സ്മരണകൾ ഉയർത്തി ഉടുമ്പ് തുള്ളൽ നടത്തുന്നു.
കരക്കാർ കൈകോർത്തുതുള്ളുന്ന ഉടുമ്പ്നൃത്തം കൂട്ടായ്മയുടെ സന്ദേശം പകർന്നുനൽകുന്നു.
മദ്ധ്യതിരുവിതാംകൂറിലെ പന്തളം, കുടശ്ശനാട്, കുരമ്പാല തുടങ്ങിയ സ്ഥലങ്ങളിലെ ദേവീക്ഷേത്രങ്ങളിൽ എല്ലാ വർഷവും ഈ അനുഷ്ഠാനം നടത്താറുണ്ട്.
ചൂരൽ ഉരുളിച്ച ശേഷം നാട്ടുകാർ കരിമ്പന, കവുങ്ങ്, മാവ്, മുള, വാഴ തുടങ്ങിയ വൃക്ഷങ്ങളുമായി അടവിക്കളത്തിലെത്തി, വനത്തിന്റെ പ്രതീതിയുണ്ടാക്കു മാറ് ഉയർത്തി നിറുത്തുന്നു.
ശേഷം വൃക്ഷത്തിന്റെ ശിഖരങ്ങൾ ഒന്നൊന്നായി ചവിട്ടി ഒടിക്കുന്നു.
ചുറ്റിലും ഓലക്കെട്ടുകൾ കൊണ്ട് തയ്യാറാക്കിയ അഗ്നിജ്വാലയുണ്ടായിരിക്കും.
ഈ ചടങ്ങുകൾ അർദ്ധരാത്രിക്കുശേഷം തുടങ്ങി നേരം വെളുക്കുന്നതോടെ അവസാനിപ്പിക്കുന്നു.
ഇന്ത്യയിലെ ഇപ്പോഴത്തെ മുഖ്യമന്ത്രിമാരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_current_Indian_chief_ministers മുഖ്യമന്ത്രിമാരുടെ കക്ഷി അനുസരിച്ച് ഇന്ത്യയിലെ സംസ്ഥാനങ്ങൾ ഭാരതീയ ജനതാ പാർട്ടി ഇന്ത്യൻ നാഷണൽ കോൺഗ്രസ്സ് മറ്റു കക്ഷികൾ രാഷ്ട്രപതി ഭരണം
ഇന്ത്യയിലെ 28 സംസ്ഥാനങ്ങൾ, 3 കേന്ദ്രഭരണപ്രദേശങ്ങൾ (ഡെൽഹിയും പുതുച്ചേരിയും ജമ്മുകാശ്മീരും) എന്നിവയൊരൊന്നിന്റെയും സർക്കാർത്തലവന്മാരാണ് മുഖ്യമന്ത്രി .
നിലവിലെ 31 മുഖ്യമന്ത്രിമാരിൽ, ഒരു വനിതയാണുള്ളത് - മമത ബാനർജി (പശ്ചിമ ബംഗാൾ).
ഇപ്പോഴത്തെ മുഖ്യമന്ത്രിമാരിൽ പ്രായം കൂടിയത് മിസ്സോറാമിന്റെ സോരംതംഗ (ജ. 13 ജൂലൈ 1944) ആണ്.
എന്നാൽ, പ്രായം കുറഞ്ഞ മുഖ്യമന്ത്രി അരുണാചൽ പ്രദേശിന്റെ പെമാ ഖണ്ഡുവാണ് (ജ. 1979).
ഇപ്പോഴത്തെ മുഖ്യമന്ത്രിമാരിൽ 15 പേർ ഭാരതീയ ജനത പാർട്ടിയെയും , മൂന്നുപേർ ഇന്ത്യൻ നാഷണൽ കോൺഗ്രസിനെയും പ്രതിനിധീകരിക്കുന്നു; മറ്റൊരു രാഷ്ട്രീയകക്ഷിയ്ക്കും ഒന്നിൽ കൂടുതൽ മുഖ്യമന്ത്രിമാർ ഭരണത്തിലില്ല.
ചെമ്പേരി ഇംഗ്ലീഷ് വിലാസം https://ml.wikipedia.org/wiki/Chemperi
12°5′0″N 75°33′0″E ﻿ / ﻿ 12.08333°N 75.55000°E ﻿ / 12.08333; 75.55000 കണ്ണൂർ ജില്ലയുടെ കിഴക്ക്‌ ഭാഗത്ത്‌ സ്ഥിതി ചെയ്യുന്ന ഒരു മലയോര ഗ്രാമമാണ് ചെമ്പേരി .
ഏരുവേശ്ശി ഗ്രാമപഞ്ചായത്തിലാണ് ചെമ്പേരി സ്ഥിതി ചെയ്യുന്നത്.
മധ്യതിരുവിതാംകൂറിൽ (കോട്ടയം, ഇടുക്കി, പത്തനംതിട്ട ജില്ലകളിൽ) നിന്നും കുടിയേറ്റം നടത്തിയ ക്രൈസ്തവർ എത്തിച്ചേർന്ന കണ്ണൂർ ജില്ലയിലെ പ്രധാന മലയോര ഗ്രാമങ്ങളിൽ ഒന്നാണ് ചെമ്പേരി.
കേരളത്തിൽ മാത്രമല്ല, കർണാടകയിലും ചെമ്പേരി സ്ഥിതി ചെയ്യുന്നു.
കാക്കനാടൻ എഴുതിയ ഒറോത എന്ന നോവൽ ചെമ്പേരി പശ്ചാത്തലമാക്കിയാണ്.
വിദ്യാഭ്യാസ സ്ഥാപനങ്ങൾ നിർമ്മല ഹയർ സെക്കന്ററി സ്കൂൾ വിമൽ ജ്യോതി എഞ്ചിനീയറിംഗ് കോളേജ് , ചെമ്പേരി
ഫാബിയോള ജിയാനോട്ടി ഇംഗ്ലീഷ് വിലാസം https://ml.wikipedia.org/wiki/Fabiola_Gianotti
ഒരു ഇറ്റാലിയൻ കണിക ഭൗതികശാസ്ത്രജ്ഞയാണ് ഫാബിയോള ജിയാനോട്ടി ( ഇറ്റാലിയൻ : [faˈbiːola dʒaˈnɔtti]; ജനനം 29 ഒക്ടോബർ 1960).
കൂടാതെ ജിയാനോട്ടി സ്വിറ്റ്സർലൻഡിലെ CERN (യൂറോപ്യൻ ഓർഗനൈസേഷൻ ഫോർ ന്യൂക്ലിയർ റിസർച്ച്) ൽ ഡയറക്ടർ ജനറലാകുന്ന ആദ്യ വനിതയാണ്.
2016 ജനുവരി 1 ന് ആരംഭിച്ച അവരുടെ ആദ്യ അധികാരം അഞ്ച് വർഷത്തേക്ക് നീണ്ടുനിന്നു.
2019 ലെ 195-ാമത് സെഷനിൽ, CERN കൗൺസിൽ അഭൂതപൂർവമായി രണ്ടാം തവണയും ഡയറക്ടർ ജനറലായി ജിയാനോട്ടിയെ തിരഞ്ഞെടുത്തു.
അവരുടെ രണ്ടാമത്തെ അഞ്ച് വർഷത്തെ കാലാവധി 2021 ജനുവരി 1-ന് തുടങ്ങി 2025 വരെ നീളും.
CERN-ന്റെ ചരിത്രത്തിൽ ആദ്യമായാണ് ഒരു ഡയറക്ടർ ജനറലിനെ രണ്ടാം തവണയും നിയമിക്കുന്നത്.
ചെറുപ്പം മുതലേ, ജിയാനോട്ടിക്ക് പ്രകൃതിയോടും അവൾക്കു ചുറ്റുമുള്ള ലോകത്തോടും താൽപ്പര്യമുണ്ടായിരുന്നു.
സിസിലിയിൽ നിന്നുള്ള അവരുടെ അമ്മ, ജിയാനോട്ടിയെ ഫൈൻ ആർട്സിൽ പ്രവേശിക്കാൻ പ്രോത്സാഹിപ്പിച്ചു.
പീഡ്മോണ്ടിൽ നിന്നുള്ള ഒരു പ്രഗത്ഭനായ ജിയോളജിസ്റ്റായ അവരുടെ പിതാവ്  പഠനത്തോടുള്ള അവരുടെ ആദ്യകാല ഇഷ്ടത്തെ പ്രോത്സാഹിപ്പിക്കുകയും അവരുടെ ശാസ്ത്ര താൽപര്യങ്ങൾ പ്രോത്സാഹിപ്പിക്കുകയും ചെയ്തു.
മേരി ക്യൂറിയെക്കുറിച്ചുള്ള ജീവചരിത്രം വായിച്ചതിനുശേഷം ജിയാനോട്ടി ശാസ്ത്ര ഗവേഷണത്തോടുള്ള തന്റെ അഭിനിവേശം കണ്ടെത്തി.
മുമ്പ്, അവർ സംഗീതത്തിലും തത്ത്വചിന്തയിലും ശ്രദ്ധ കേന്ദ്രീകരിച്ച് ലൈസിയോ ക്ലാസിക്കോയിൽ ഹ്യുമാനിറ്റീസ് പഠിച്ചിരുന്നു.
ജിയാനോട്ടി 1989 ൽ മിലാൻ സർവകലാശാലയിലെ ഫിസിക്സ് വിഭാഗത്തിൽ നിന്ന് പരീക്ഷണാത്മക കണിക ഭൗതികശാസ്ത്രത്തിൽ പിഎച്ച്ഡി നേടി.
ജീവിതവും കരിയറും അക്കാദമിക്, പ്രൊഫഷണൽ കരിയർ
1996 മുതൽ, ജിയാനോട്ടി  CERN ൽ ജോലി ചെയ്തിട്ടുണ്ട്.
ഒരു ഫെലോഷിപ്പിൽ തുടങ്ങിയ  ജിയാനോട്ടി  പിന്നീട് ഒരു മുഴുവൻ സമയ ഗവേഷണ ഭൗതികശാസ്ത്രജ്ഞയായി അവിടെ തുടരുന്നു.
2009 -ൽ അറ്റ്ലസ് കൊളാബ്രേഷന്റെ പ്രൊജക്റ്റ് ലീഡറും വക്താവും ആയി അവർ അവരോധിക്കപ്പെട്ടു.
CERN- ലെ WA70, UA2, ALEPH പരീക്ഷണങ്ങളിലും അവർ പ്രവർത്തിച്ചു.
അവിടെ അവർ ഡിറ്റക്ടർ വികസനം, സോഫ്റ്റ്വെയർ വികസനം, ഡാറ്റ വിശകലനം എന്നിവയിൽ അവർ പങ്കെടുത്തു.
2016 ൽ അവർ CERN- ന്റെ ആദ്യ വനിതാ ഡയറക്ടർ ജനറലായി  തിരഞ്ഞെടുക്കപ്പെട്ടു.
അതിനുശേഷം വീണ്ടും രണ്ടാം തവണയും അവർ അവിടെ നിയമിക്കപ്പെട്ടു.
2025 വരെ ഈ ഉദ്യോഗം തുടരും.
ഫ്രാൻസിലെ സിഎൻആർഎസിന്റെ സയന്റിഫിക് കൗൺസിൽ യുഎസ്എയിലെ ഫെർമിലാബിന്റെ ഫിസിക്സ് അഡ്വൈസറി കമ്മിറ്റി, യൂറോപ്യൻ ഫിസിക്കൽ സൊസൈറ്റി, ജർമ്മനിയിലെ സയന്റിഫിക് കൗൺസിൽ ഓഫ് ഡിഇഎസ്‌ഇ ലബോറട്ടറി കൂടാതെ നെതർലാൻഡിലെ NIKHEF എന്ന ശാസ്ത്ര ഉപദേശക സമിതി തുടങ്ങിയ നിരവധി അന്താരാഷ്ട്ര കമ്മിറ്റികളിൽ അവർ അംഗമായിരുന്നു.
അവർ യുഎൻ സെക്രട്ടറി ജനറലിന്റെ സയന്റിഫിക് അഡ്വൈസറി ബോർഡ് അംഗമാണ്.
2018 ൽ റോയൽ സൊസൈറ്റിയുടെ (ForMemRS) വിദേശ അംഗമായി അവർ തിരഞ്ഞെടുക്കപ്പെട്ടു.
യുഎസ് നാഷണൽ അക്കാദമി ഓഫ് സയൻസസിന്റെ വിദേശ അസോസിയേറ്റ് അംഗവും ഫ്രഞ്ച് അക്കാദമി ഓഫ് സയൻസിന്റെ വിദേശ അസോസിയേറ്റ് അംഗവുമായ ജിയാനോട്ടി ഇറ്റാലിയൻ അക്കാദമി ഓഫ് സയൻസസ് (അക്കാഡേമിയ നാസിയോണൽ ഡെയ് ലിൻസി) അംഗമാണ്.
2019 ൽ അമേരിക്കൻ ഫിലോസഫിക്കൽ സൊസൈറ്റി അംഗമായും അവർ തിരഞ്ഞെടുക്കപ്പെട്ടു.
CERN ലെ ലാർജ് ഹാഡ്രൺ കൊളൈഡറിലെ ജോലിയെക്കുറിച്ചുള്ള 2013 ലെ ഡോക്യുമെന്ററി ചിത്രമായ പാർട്ടിക്കിൾ ഫീവറിലും ജിയാനോട്ടി പ്രത്യക്ഷപ്പെട്ടു.
ലോക സാമ്പത്തിക ഫോറത്തിന്റെ ട്രസ്റ്റീ ബോർഡ് അംഗമാണ് ഗിയാനോട്ടി.
ഹിഗ്സ് ബോസോൺ കണ്ടെത്തൽ
ഗിയാനോട്ടി അറ്റ്ലാസ്സിന്റെ പ്രോജക്ട് ലീഡറും വക്താവുമായിരുന്ന കാലത്ത്, അടിസ്ഥാനകണം ആയ ഹിഗ്സ് ബോസോണിന്റെ നിരീക്ഷണത്തിൽ ഉൾപ്പെട്ട രണ്ട് പരീക്ഷണങ്ങളിൽ ഒന്നായിരുന്നു ഹിഗ്സ് ബോസോൺ കണ്ടെത്തൽ.
2012 ജൂലൈ 4 ന് ഗിയാനോട്ടി കണികയുടെ കണ്ടെത്തൽ പ്രഖ്യാപിച്ചു.
നിരീക്ഷണം വരെ, ഹിഗ്സ് ബോസോൺ കണിക ഭൗതികശാസ്ത്രത്തിന്റെ സ്റ്റാൻഡേർഡ് മോഡൽ സിദ്ധാന്തമനുസരിച്ച് പൂർണ്ണമായും സാങ്കല്പികമായ ഭാഗമായിരുന്നു.
അറ്റ്ലാസ് പരീക്ഷണത്തെക്കുറിച്ചുള്ള ഗിയാനോട്ടിയുടെ ആഴത്തിലുള്ള ധാരണയും അവരുടെ നേതൃത്വവും കണ്ടെത്തലിലെ പ്രധാന ഘടകങ്ങളായി അംഗീകരിക്കപ്പെട്ടു.
, പ്രസിദ്ധീകരണങ്ങൾ
ജിയാനോട്ടി പിയർ റിവ്യൂഡ് സയന്റിഫിക് ജേണലുകളിലെ 500-ലധികം പ്രസിദ്ധീകരണങ്ങളുടെ രചയിതാവും സഹ-രചയിതാവും ആണ്.
ഈ മേഖലയിലെ പ്രധാന അന്താരാഷ്ട്ര സമ്മേളനങ്ങളിൽ 30-ലധികം ക്ഷണിക്കപ്പെട്ട സമഗ്രമായ പ്രഭാഷണങ്ങൾ അവർ നൽകിയിട്ടുണ്ട്.
അവരുടെ ഏറ്റവും ശ്രദ്ധേയമായ പ്രസിദ്ധീകരണങ്ങളിൽ CERN അവതരിപ്പിച്ച ഹിഗ്സ് ബോസോണിന്റെ നിരീക്ഷണം "എൽഎച്ച്സിയിൽ സ്റ്റാൻഡേർഡ് മോഡൽ സിദ്ധാന്തമനുസരിച്ച് അറ്റ്ലാസ് ഡിറ്റക്ടർ ഉപയോഗിച്ച് ഹിഗ്സ് ബോസോണിനായുള്ള തിരയലിൽ ഒരു പുതിയ കണികയുടെ നിരീക്ഷണം" "ഐഒപി സയൻസ്, ന്യൂ ജേണൽ ഓഫ് ഫിസിക്സിൽ" ഹൈ-എനർജി കൊളൈഡറുകളിൽ സൂപ്പർസിമെട്രിക്കായുള്ള തിരയലുകൾ: ഭൂതകാലവും വർത്തമാനവും ഭാവിയും" എപിഎസ് ഫിസിക്സ് ജേണലിൽ പ്രസിദ്ധീകരിച്ച "കണികാ ഭൗതികശാസ്ത്രത്തിനായുള്ള കലോറിമെട്രി" എന്നിവ ഉൾപ്പെടുന്നു.
തൊഴിൽ അന്തരീക്ഷം
പുരുഷാധിപത്യമുള്ള മേഖലയിൽ വിജയിക്കാൻ ഗിയാനോട്ടിക്ക് മുൻകാല തടസ്സങ്ങൾ മറികടക്കേണ്ടി വന്നു.
യൂറോപ്യൻ ശാസ്ത്ര സമൂഹത്തിൽ, ഓരോ സ്ത്രീക്കും രണ്ട് പുരുഷന്മാരായിരുന്നു കണക്ക്.
ATLAS പദ്ധതിയിൽ പ്രവർത്തിച്ച ടീമിൽ 20% മാത്രമേ സ്ത്രീകളുണ്ടായിരുന്നുള്ളൂ.
CERN-ന്റെ ആദ്യത്തെ വനിതാ ഡയറക്ടർ ജനറലായിരുന്നു ഗിയാനോട്ടി, 2012-ൽ CERN ൽ ഏറ്റവും വലിയ രണ്ട് പരീക്ഷണങ്ങൾക്ക് അവർ നേതൃത്വം നൽകി.
തന്റെ ലിംഗഭേദം കാരണം താൻ ഒരിക്കലും വിവേചനം നേരിട്ടിട്ടില്ലെന്ന് അവർ തറപ്പിച്ചുപറയുന്നു, "എനിക്ക് ഒരിക്കലും വിവേചനം അനുഭവപ്പെട്ടുവെന്ന് എനിക്ക് സ്വയം പറയാൻ കഴിയില്ല ... ഒരുപക്ഷേ ഞാൻ അങ്ങനെയായിരിക്കാം, പക്ഷേ ഞാൻ വിവേചനം  തിരിച്ചറിഞ്ഞില്ല."
വനിതാ ശാസ്ത്രജ്ഞർക്കായി സൃഷ്ടിച്ച പുരുഷാധിപത്യ മേഖലയെ തകർക്കാൻ ഗിയാനോട്ടി സഹായിക്കുന്നു.
കുട്ടികളുണ്ടാകുമ്പോൾ സ്ത്രീകൾക്ക് കൂടുതൽ പിന്തുണ നൽകാൻ അവർ പ്രത്യേകം ആഗ്രഹിക്കുന്നു.
തനിക്ക് ഒരിക്കലും വേണ്ടത്ര പിന്തുണ ലഭിച്ചിട്ടില്ലെന്ന് അവർ കരുതുന്നു.
ഇക്കാരണത്താൽ, ഒരിക്കലും അവർക്ക് കുട്ടികൾ ഉണ്ടായില്ല.
ആ തീരുമാനത്തിൽ അവർ ഇപ്പോൾ ഖേദിക്കുന്നുണ്ട്.
2011-ൽ ദി ഗാർഡിയൻ പത്രത്തിന്റെ 'ഏറ്റവും പ്രചോദനാത്മകമായ 100 സ്ത്രീകളിൽ' ജിയാനോട്ടി ഇടം നേടി.
2012-ൽ ടൈം മാസികയുടെ 'പേഴ്‌സണാലിറ്റി ഓഫ് ദി ഇയർ'-ൽ അഞ്ചാം സ്ഥാനവും, അതേ വർഷം തന്നെ ടൈം മാസികയുടെ 'പേഴ്‌സൺ ഓഫ് ദി ഇയർ'-ൽ രണ്ടാം സ്ഥാനവും, നേടി.
2013-ൽ ഫോർബ്‌സ് മാസികയുടെ 'ഏറ്റവും സ്വാധീനമുള്ള 100 സ്ത്രീകളിൽ' ഇടം നേടുകയും ചെയ്തു, 2013-ൽ ഫോറിൻ പോളിസി മാഗസിൻ '2013-ലെ പ്രമുഖ ആഗോള ചിന്തകരിൽ' ഒരാളായി പരിഗണിക്കപ്പെട്ടതും ജിയാനോട്ടിയെയാണ്.
ഉപ്സാല സർവകലാശാല, എക്കോൾ പോളിടെക്നിക് ഫെഡറേൽ ഡി ലൗസാൻ (EPFL), മക്ഗിൽ സർവകലാശാല, ഓസ്ലോ സർവകലാശാല, എഡിൻബർഗ് സർവകലാശാല, നേപ്പിൾസ് ഫെഡറിക്കോ II സർവകലാശാല, ചിക്കാഗോ സർവകലാശാല, സാവോയ് സർവകലാശാല, വീസ്മാൻ ഇൻസ്റ്റിറ്റ്യൂട്ട് ഓഫ് സയൻസ് എന്നിവയിൽ നിന്ന് അവർക്ക് ഓണററി ഡോക്ടറൽ ബിരുദങ്ങൾ ലഭിച്ചിട്ടുണ്ട്.
2014 ഡിസംബറിൽ, ഇറ്റാലിയൻ പ്രസിഡന്റ് ജോർജിയോ നപോളിറ്റാനോ അവർക്ക് ഓർഡർ ഓഫ് മെറിറ്റ് ഓഫ് ദി ഇറ്റാലിയൻ റിപ്പബ്ലിക് നൽകി ആദരിച്ചു.
2013 സെപ്റ്റംബറിൽ, ഇറ്റാലിയൻ ഫിസിക്കൽ സൊസൈറ്റിയുടെ എൻറിക്കോ ഫെർമി സമ്മാനം അവർക്ക് ലഭിച്ചു..
2013 നവംബറിൽ അവർക്ക് നീൽസ് ബോർ ഇൻസ്റ്റിറ്റ്യൂട്ട് മെഡൽ ഓഫ് ഓണർ ലഭിച്ചു.
ഹിഗ്സ് ബോസോൺ കണ്ടെത്തലിലെ നേതൃത്വപരമായ പങ്കിന് 2012 ഡിസംബറിൽ അവർക്ക് അടിസ്ഥാന ഭൗതികശാസ്ത്രത്തിലെ ബ്രേക്ക്ത്രൂ സമ്മാനം ലഭിച്ചു.
2012 ഡിസംബറിൽ, മിലാൻ മുനിസിപ്പാലിറ്റി അവർക്ക് സ്വർണ്ണ മെഡൽ ("അംബ്രോജിനോ ഡി'ഓറോ" എന്നറിയപ്പെടുന്നു, മിലാനിലെ രക്ഷാധികാരിയായ വിശുദ്ധ അംബ്രോസിന്റെ പേരിലുള്ള) നൽകി ആദരിച്ചു.
2018-ൽ, ബിബിസിയുടെ 100 വനിതകളിൽ ഒരാളായി അവരെ പട്ടികപ്പെടുത്തി.
2020 ഫെബ്രുവരിയിൽ, അവർക്ക് ബ്രൂണോ പോണ്ടെകോർവോ സമ്മാനം (2019) ലഭിച്ചു.
2020 സെപ്റ്റംബറിൽ, പോപ്പ് ഫ്രാൻസിസ് അവരെ പൊന്തിഫിക്കൽ അക്കാദമി ഓഫ് സയൻസസിന്റെ ഒരു സാധാരണ അംഗമായി നാമകരണം ചെയ്തു..
കോമിക് സാൻസ് വിവാദം
CERN ഹിഗ്സ് ബോസോണിന്റെ കണ്ടെത്തൽ പ്രഖ്യാപിച്ചപ്പോൾ, ഫലങ്ങളുടെ അവതരണത്തിൽ ഗിയാനോട്ടി കോമിക് സാൻസ് ടൈപ്പ്ഫേസ് ഉപയോഗിച്ചതിൽ നിന്ന് ചില വിവാദങ്ങൾ ഉയർന്നുവന്നു.
ഭൗതികശാസ്ത്രജ്ഞനായ ആൽബി റീഡ്, ഫോണ്ടിന്റെ പേര് കോമിക് സെർൺസ് എന്ന് മാറ്റണമെന്ന് മൈക്രോസോഫ്റ്റിനോട് ആവശ്യപ്പെട്ട് ഒരു ഓൺലൈൻ നിവേദനം ആരംഭിച്ചു.
ഫോണ്ടിന്റെ സ്രഷ്ടാവായ വിൻസെന്റ് കൊണെയർ നിവേദനത്തിന് പിന്തുണ പ്രഖ്യാപിച്ചുകൊണ്ട് ട്വീറ്റ് ചെയ്തു.
മുൻ അവതരണങ്ങളിൽ ഗിയാനോട്ടി കോമിക് സാൻസ് ഉപയോഗിച്ചിരുന്നു.
പക്ഷേ അവതരിപ്പിച്ച മെറ്റീരിയലിന്റെ പ്രാധാന്യം മൂലമാണ് വിവാദം ഉടലെടുത്തത്.
ജിയാനോട്ടി പരിശീലനം ലഭിച്ച ഒരു ബാലേ നർത്തകിയാണ്.
പിയാനോ വായിക്കുന്ന അവർ ഒരിക്കലും വിവാഹിതയായിട്ടില്ല; ന്യൂയോർക്ക് ടൈംസിലെ ജിയാനോട്ടിയെക്കുറിച്ചുള്ള ഒരു പ്രൊഫൈലിൽ, ഡച്ച് ഭൗതികശാസ്ത്രജ്ഞനായ റെൻഡെ സ്റ്റീറൻബർഗ് അവരെ "ഭൗതികശാസ്ത്രത്തിനായി ജീവിതം സമർപ്പിച്ചു... തീർച്ചയായും, അവർ ത്യാഗങ്ങൾ ചെയ്തിട്ടുണ്ട്" എന്ന് വിശേഷിപ്പിച്ചു.
2010-ലെ ഒരു അഭിമുഖത്തിൽ, ശാസ്ത്രവും വിശ്വാസവും തമ്മിൽ ഒരു വൈരുദ്ധ്യവും താൻ കണ്ടില്ലെന്നും അവ "രണ്ട് വ്യത്യസ്ത മേഖലകളിൽ" പെട്ടതാണെന്നും ഗിയാനോട്ടി പറയുകയുണ്ടായി.
ലാ റിപ്പബ്ലിക്കയ്ക്ക് നൽകിയ ഒരു അഭിമുഖത്തിൽ, "ശാസ്ത്രവും മതവും പരസ്പരവിരുദ്ധമല്ലെങ്കിലും വ്യത്യസ്ത വിഷയങ്ങളാണ്"  നിങ്ങൾക്ക് ഒരു ഭൗതികശാസ്ത്രജ്ഞനാകാം, വിശ്വാസം ഉണ്ടായിരിക്കാം അല്ലെങ്കിൽ ഇല്ലായിരിക്കാം.
ദൈവവും ശാസ്ത്രവും ശരിയായ അകലം പാലിക്കുന്നതാണ് നല്ലത്.
" എന്ന് അവർ പറയുകയുണ്ടായി.
2020 സെപ്റ്റംബർ മുതൽ, അവർ ഇറ്റാലിയൻ ആസ്പൻ ഇൻസ്റ്റിറ്റ്യൂട്ടിലെ അംഗമാണ്.
അവലംബം Fabiola Gianotti എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാർത്ത വാഷിങ്ടൺ ഇംഗ്ലീഷ് വിലാസം https://ml.wikipedia.org/wiki/Martha_Washington
അമേരിക്കൻ ഐക്യനാടുകളുടെ പ്രഥമ പ്രസിഡൻറായിരുന്ന ജോർജ്ജ് വാഷിങ്ടണ്ടെ ഭാര്യയായിരുന്നു മാർത്ത വാഷിങ്ടൺ .
ജീവിതകാലത്ത് മാർത്ത ലേഡി വാഷിങ്ടൺ എന്നാണറിയപ്പെട്ടത്.
ഡാനിയൽ പാർക്ക് കസ്റ്റിസിനെ അവർ ആദ്യമായി വിവാഹം കഴിച്ചു.
അതിൽ അവർക്ക് നാല് മക്കളുണ്ടായിരുന്നു.
25 വയസ്സുള്ളപ്പോൾ വിധവയായി.
കസ്റ്റിസിന്റെ രണ്ട് മക്കൾ മാത്രമേ അതിജീവിച്ചുള്ളൂ.
വാഷിംഗ്ടണുമായുള്ള വിവാഹത്തിൽ അവർ അവരുടെ സമ്പത്ത് കൂടെ കൊണ്ടുവന്നു.
ഇത് അയാളുടെ സ്വകാര്യ എസ്റ്റേറ്റിലേക്ക് ഭൂമി വാങ്ങാൻ പ്രാപ്തനാക്കി.
ജീവിതകാലത്ത് അവരുടെ ഉപയോഗത്തിനായി ആയിരത്തോളം ഡവർ അടിമകളെയും അവർ കൊണ്ടുവന്നു.
മരണസമയത്ത് അവരും അവരുടെ പിൻതുടർച്ചക്കാരും അവരുടെ ആദ്യ ഭർത്താവിന്റെ എസ്റ്റേറ്റിലേക്ക് മടങ്ങി.
അദ്ദേഹത്തിന്റെ അവകാശികൾ അവർക്ക് അനന്തരാവകാശമായി ലഭിച്ചു.
അവർക്ക് വാഷിംഗ്ടണിൽ കുട്ടികളില്ലായിരുന്നു.
എന്നാൽ മകൾ ജോൺ "ജാക്കി" പാർക്ക് കസ്റ്റിസ് ഉൾപ്പെടെ, അവരുടെ ആദ്യ ഭർത്താവ് അവശേഷിക്കുന്ന രണ്ട് മക്കളെ വളർത്തി.
അവരുടെ വിപുലീകൃത കുടുംബങ്ങളെയും അവർ സഹായിച്ചു.
അവലംബം ↑ ↑ കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Wikimedia Commons has media related to Martha Washington .
Martha Washington letters (primary sources) Martha Washington Archived 2017-12-14 at the Wayback Machine at the White House (ജീവചരിത്രം) Martha Washington Archived 2012-06-30 at archive.today at the National First Ladies Library (ജീവചരിത്രം) Martha Washington (George Washington's Mount Vernon) (memorial photos) Martha Washington at C-SPAN 's First Ladies: Influence Image
വാസിൽകിവ് മയോലിക്ക റൂസ്റ്റർ ഇംഗ്ലീഷ് വിലാസം https://ml.wikipedia.org/wiki/Vasylkiv_maiolica_rooster
വാസിൽകിവിലെ മയോലിക്ക ഫാക്ടറിയിൽ വലേരി പ്രോട്ടോറിയേവും നാദിയ പ്രോട്ടോറിയേവയും ചേർന്ന് നിർമ്മിച്ച മോടി പിടിപ്പിക്കാനുള്ള ഒരു വസ്തുവാണ് വാസിൽകിവ് മയോലിക്ക റൂസ്റ്റർ (ഉക്രേനിയൻ: Півник васильківської майоліки).
ഉക്രെയ്നിലെ റഷ്യൻ അധിനിവേശ സമയത്ത് (2022) ബോറോഡിയങ്കയിലെ ഒരു വീടിന്റെ ഫോട്ടോ വൈറലായതിന് ശേഷം  ഈ ചിത്രം പിൻവാങ്ങലിന്റെ പ്രതീകമായി മാറി: ഫ്ലാറ്റ് ഏതാണ്ട് പൂർണ്ണമായും  നശിച്ചെങ്കിലും, ചുമരിലെ ഒരു അടുക്കള അലമാരി അതിജീവിച്ചു.
സൂക്ഷ്മമായി പരിശോധിച്ചപ്പോൾ, അതിന്റെ മുകളിൽ മോടി പിടിപ്പിക്കാനുള്ള ഒരു ടിൻ-ഗ്ലേസ്ഡ് മൺപാത്രം മയോലിക്ക റൂസ്റ്റർ ശ്രദ്ധയിൽപ്പെട്ടു.
വാസിൽകിവ് മയോലിക്ക റൂസ്റ്ററിന്റെ ഉത്ഭവം ഉണ്ടായത് 18-ാം നൂറ്റാണ്ടിലാണ്.
ഉക്രെയ്നിലെ മൺപാത്ര നിർമ്മാണത്തിന്റെ കേന്ദ്രമായിരുന്നു വസിൽക്കിവ് നഗരം.
ഇറ്റലിയിൽ നിന്നുള്ള വിദഗ്ധരായ കരകൗശല വിദഗ്ധരാണ് വാസിൽകിവിൽ മയോലിക്ക മൺപാത്രങ്ങൾ സൃഷ്ടിക്കുന്ന പാരമ്പര്യം ഈ പ്രദേശത്തേക്ക് കൊണ്ടുവന്നത്.
പ്രാദേശിക കരകൗശല വിദഗ്ധർ ഇത് കൂടുതൽ വികസിപ്പിച്ചെടുത്തതിന്റെ ഫലമായി ഉക്രേനിയൻ നാടോടി കലയുടെയും സംസ്കാരത്തിന്റെയും പ്രതീകമായി ഇത് മാറി.
1960-കളുടെ ആരംഭം മുതൽ 1980-കൾ വരെ വാസിൽകിവിലെ മയോലിക്ക ഫാക്ടറിയിൽ മയോലിക്ക റൂസ്റ്റർ ഉൽപ്പാദിപ്പിച്ചിരുന്നു.
ബോറോഡിയങ്കയിലെ തകർന്ന വീട്ടിൽ നിന്ന് മയോലിക്ക റൂസ്റ്ററുമായി നിലനിൽക്കുന്ന കാബിനറ്റിൻ്റെ ഫോട്ടോ ലോകമെമ്പാടും പ്രശസ്തമായതിന് ശേഷം, ഉക്രേനിയൻ മാധ്യമങ്ങളും സോഷ്യൽ നെറ്റ്‌വർക്കുകളിലെ ആളുകളും ഈ കലാസൃഷ്ടിയിൽ താൽപ്പര്യം പ്രകടിപ്പിച്ചു.
ഒരു ഉക്രേനിയൻ ഫോട്ടോ ജേണലിസ്റ്റ് യെലിസവേറ്റ സെർവറ്റിൻസ്‌ക കാബിനറ്റിൽ ഇത് ശ്രദ്ധിക്കുകയും അതിന്റെ ഫോട്ടോ എടുക്കുകയും ചെയ്തു.
കൈവ് സിറ്റി കൗൺസിലിൻ്റെ പ്രതിനിധി വിക്ടോറിയ ബർദുക്കോവ എല്ലാവരുടെയും ശ്രദ്ധ ഈ റൂസ്റ്ററിലേയ്ക്ക് തിരിക്കുകയും ചെയ്തു.
നാഷനൽ മ്യൂസിയം ഓഫ് ദി റെവല്യൂഷൻ ഓഫ് ഡിഗ്നിറ്റിയിലെ പൊതുപ്രദർശനത്തിനായി കാബിനറ്റിനൊപ്പം റൂസ്റ്ററിനെയും കൊണ്ടുപോയിരുന്നു.
രചയിതാക്കൾ 2022 ഏപ്രിലിലെ ബോറോഡിയങ്കയിലെ തകർന്ന വീട്ടിൽ അവശേഷിക്കുന്ന കാബിനറ്റിൽ സെറാമിക് റൂസ്റ്റർ
ഈ നിർമ്മാണം പ്രോകോപ് ബിഡാസിയുക്കിന്റേതാണെന്നാണ് ആദ്യം തെറ്റിദ്ധരിക്കപ്പെട്ടത്.
വസിൽകിവ് മയോലിക്ക ഫാക്ടറിയിലെ മുഖ്യ കലാകാരനായ സെർഹി ഡെനിസെങ്കോ, റൂസ്റ്ററിന്റെ കർതൃത്വം വലേരി പ്രോട്ടോറിയേവിനും ഭാര്യ നാദിയയ്ക്കും അവകാശപ്പെട്ടതാണെന്ന് വിശ്വസിക്കുന്നു.
ചിഹ്നം ബോറോഡിയങ്ക റൂസ്റ്ററിനൊപ്പമുള്ള പിസങ്ക
ബോംബാക്രമണത്തെ അതിജീവിച്ച് ചുവരിൽ നിലനിന്ന അടുക്കള കാബിനറ്റിനോടൊപ്പമുള്ള റൂസ്റ്റർ ധൈര്യത്തിൻ്റെയും സ്ഥിരോത്സാഹത്തിൻ്റെയും പ്രതീകമായി മാറി.
ഇന്റർനെറ്റിലൂടെ ഒരു തമാശ പ്രത്യക്ഷപ്പെട്ടു: "ഈ അടുക്കള കാബിനറ്റ് പോലെ ശക്തമായിരിക്കുക".
അജയ്യനായ ഉക്രേനിയൻ ആത്മാവിൻ്റെ പ്രതീകമായും ഇത് പരാമർശിക്കപ്പെടുന്നു.
ഒലക്സാണ്ടർ ഗ്രെഖോവ്, ദിമ കോവാലങ്കോ, ഇൻഷൈർ ദി ക്യാറ്റ് എന്നിവരുടെ ചിത്രീകരണങ്ങളിൽ റൂസ്റ്റർ പ്രത്യക്ഷപ്പെടുന്നുണ്ട്.
അതിനുശേഷം പ്രാദേശിക ഓൺലൈൻ വിപണികളിൽ ഇതിനെക്കുറിച്ച്  ആളുകൾ സജീവമായി അന്വേഷിക്കുന്നുണ്ട്.
പൈസാങ്കിയുടെ (ഈസ്റ്റർ മുട്ടകൾ) ജനപ്രിയ വിഷയങ്ങളിൽ ഒന്നായി റൂസ്റ്റർ മാറിയിരിക്കുന്നു - ഉദാഹരണത്തിന്, ലിത്വാനിയൻ ഡിസൈനർ ലൈംസ് കുഡിക്കിസ് റൂസ്റ്ററിന്റെ ചിത്രം ഈസ്റ്റർ മുട്ടകൾ ഓരോന്നിലും പ്രതിഷ്ഠിച്ചു.
2022 ഏപ്രിൽ 9-ന് യുകെ പ്രധാനമന്ത്രി ബോറിസ് ജോൺസൻ്റെ കൈവിലെ സന്ദർശന വേളയിൽ, അദ്ദേഹത്തിനും ഉക്രെയ്ൻ പ്രസിഡൻ്റ് വോലോഡൈമർ സെലെൻസ്‌കിക്കും സമാനമായ സെറാമിക് റൂസ്റ്ററുകൾ സമ്മാനിക്കുകയുണ്ടായി.
കുറിപ്പുകൾ പുറം കണ്ണികൾ വാസിൽകിവ് മയോലിക്ക റൂസ്റ്റർ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മുസ്‌ലിം അമേരിക്കൻ സൊസൈറ്റി മുസ്ലീം അമേരിക്കൻ സൊസൈറ്റി, ക്വീൻസിലെ ആസ്ഥാനം
അമേരിക്കയിലെ ഒരു മുസ്‌ലിം കൂട്ടായ്മയാണ് ദ മുസ്‌ലിം അമേരിക്കൻ സൊസൈറ്റി (മാസ്, MAS)
1993-ൽ വാഷിങ്ടൺ ഡിസി കേന്ദ്രമായി പ്രവർത്തനമാരംഭിച്ച സംഘടനക്ക് അമേരിക്കയിലുടനീളം 50 ഘടകങ്ങളുണ്ട് .
ഒരു ചെറു സംഘം മുസ്‌ലിംകൾ ചേർന്നുകൊണ്ടാണ് 1993-ൽ മാസ് രൂപീകരിക്കുന്നത്.
മുസ്‌ലിംകളിൽ ഐക്യബോധം സൃഷ്ടിക്കുക, പൊതുസമൂഹത്തിൽ സേവനമനുഷ്ഠിക്കുക എന്നതൊക്കെയായിരുന്നു രൂപീകരണ ലക്ഷ്യങ്ങൾ .
അമേരിക്കയിലെ ഏറ്റവും വലിയ മുസ്‌ലിം സംഘടനകളിലൊന്നായി മാസ് വളർന്നു.
യുവജനങ്ങൾക്കായി നടത്തുന്ന പരിപാടികൾ, ചിക്കാഗോയിൽ നടക്കുന്ന വാർഷിക കൺവെൻഷൻ തുടങ്ങി നിരവധി പരിപാടികൾ മാസ് സംഘടിപ്പിച്ചു വരുന്നു .
മറ്റു സംഘടനകളുമായി സഹകരിച്ചു കൊണ്ട് സാമൂഹ്യ സേവനം, മതപഠനശാലകൾ, യുവജന സംഗമങ്ങൾ, മനുഷ്യാവകാശ പ്രവർത്തനങ്ങൾ, രാഷ്ട്രീയ ഇടപെടലുകൾ എല്ലാം സംഘടന നടത്തിവരുന്നു .
ഓറിയന്റൽ റിസർച്ച് ഇൻസ്റ്റിറ്റ്യൂട്ട് മാനുസ്ക്രിപ്റ്റ്സ് ലൈബ്രറി ഇംഗ്ലീഷ് വിലാസം https://ml.wikipedia.org/wiki/Oriental_Research_Institute_and_Manuscript_Library
വളരെ പുരാതനമായ നിരവധി താളിയോല ഗ്രന്ഥങ്ങളും പുസ്തകങ്ങളും ശേഖരിച്ചിട്ടുള്ള ഗ്രന്ഥശാലയാണ് ഓറിയന്റൽ റിസർച്ച് ഇൻസ്റ്റിറ്റ്യൂട്ട് ആൻഡ് മാനുസ്ക്രിപ്റ്റ് ലൈബ്രറി.
തിരുവനന്തപുരത്ത് കാര്യവട്ടം സർവകലാശാല വളപ്പിലാണ് ഇത് പ്രവർത്തിക്കുന്നത്.
താളിയോലഗ്രന്ഥങ്ങളുടെ എണ്ണത്തിൽ ഏഷ്യയിൽ ഒന്നാംസ്ഥാനവും കൈയെഴുത്ത് ഗ്രന്ഥശാലകളുടെ പട്ടികയിൽ ഏഷ്യയിൽ രണ്ടാംസ്ഥാനവുമാണ് ഈ മാനുസ്‌ക്രിപ്റ്റ് ലൈബ്രറിയ്ക്കുള്ളത്.
1908ൽ തിരുവിതാംകൂർ മഹാരാജാവായിരുന്ന ശ്രീ മൂലം തിരുനാളാണ് ഗ്രന്ഥശാല സ്ഥാപിച്ചത്.
തിരുനെൽവേലി സ്വദേശിയും സംസ്കൃതപണ്ഡിതനുമായ ഗണപതിശാസ്ത്രിയായിരുന്നു ആദ്യ ക്യൂറേറ്റർ.
1937ൽ മാനുസ്ക്രിപ്റ്റ് ലൈബ്രറി കേരള സർവകലാശാലയുടെ ഭാഗമായി.
1982ൽ കാര്യവട്ടം ആസ്ഥാനമാക്കി ഓറിയന്റൽ റിസർച്ച് ഇൻസ്റ്റിറ്റ്യൂട്ട് ആൻഡ് മാനുസ്ക്രിപ്റ്റ് ലൈബ്രററിയായി രൂപാന്തരപ്പെട്ടു.
വിവിധ സംസ്ഥാനങ്ങളിൽനിന്നുള്ള താളിയോലഗ്രന്ഥത്തിനുപുറമെ ഇന്തോനേഷ്യ, ബർമ, മലേഷ്യ, നേപ്പാൾ തുടങ്ങിയ രാജ്യങ്ങളിലെ ഗ്രന്ഥങ്ങളും ഇവിടെയുണ്ട്.
ലോകത്തിലെ ഏറ്റവും ചെറുതുമുതലുള്ള താളിയോലക്കെട്ടുകൾവരെ ഇവിടെയുണ്ട്.
സംസ്ഥാനത്തെ വിവിധ കൊട്ടാരങ്ങൾ, ബ്രാഹ്മണമനകൾ, ആയുർവേദശാലകൾ എന്നിങ്ങനെ ആയിരക്കണക്കിന് സ്ഥലങ്ങളിൽനിന്ന് ശേഖരിച്ച 35,000 താളിയോലക്കെട്ടുകളും ഏകദേശം 65,000 ഗ്രന്ഥങ്ങളുമാണ് ശേഖരത്തിൽ.
ഈ സ്ഥാപനത്തിന്റെ പ്രധാന പ്രവർത്തനങ്ങൾ മൂന്ന് തരത്തിലാണ്,
1) കൈയെഴുത്തുപ്രതികളുടെ ശേഖരണവും സംരക്ഷണവും
2) പ്രസിദ്ധീകരണവും വിൽപ്പനയും - ഒരു വകുപ്പ് ഔപചാരികമായി സ്ഥാപിക്കപ്പെടുന്നതിനു മുമ്പുതന്നെ, പ്രശസ്തമായ തിരുവനന്തപുരം സംസ്‌കൃത പരമ്പര (TSS) യുടെ കീഴിൽ കൈയെഴുത്തുപ്രതികളുടെ പ്രസിദ്ധീകരണം ആരംഭിച്ചു.
ഇതുവരെ 450 പ്രധാന കൃതികൾ പ്രസിദ്ധീകരിച്ചിട്ടുണ്ട്.
കൂടാതെ, 383 സംസ്‌കൃത കൃതികൾ വകുപ്പുതല സംസ്‌കൃത ജേണൽ വഴി പ്രസിദ്ധീകരിച്ചു.
മലയാളം ജേണൽ വഴി ധാരാളം മലയാള കൃതികളും വെളിച്ചത്തു വന്നു.
3) അധ്യാപനവും ഗവേഷണവും അപൂർവ്വ ശേഖരം
80 ശതമാനത്തിലേറെയും സംസ്കൃത ഭാഷയിലാണ്.
ഗ്രന്ഥ , വട്ടെഴുത്ത് , കോലെഴുത്ത് , ശാരദ , നന്ധിനാഗരി , ഗ്രന്ഥതമിഴ് എന്നീ ലിപികളിലുമുണ്ട്.
മഹായാന ബുദ്ധമതത്തെക്കുറിച്ച്‌ നേപ്പാളിലെ നേവാരിഭാഷയിൽ എഴുതിയ " ആര്യമഞ്ജുശ്രീമൂല കൽപ്പത്തിന്റെ അസൽ താളിയോലകെട്ട് ഇവിടെ മാത്രമാണ് ഉള്ളത്.1912ൽ ഗണപതി ശാസ്ത്രി നാഗർകോവിലിനടുത്ത് തക്കലയിൽ നിന്നും കണ്ടെടുത്ത ഭാസന്റെ നാടകങ്ങളടങ്ങിയ താളിയോല കെട്ട് ഇവിടെയുണ്ട്. കമലമുനിയുടെ സാമുദ്രിക ലക്ഷണം , ചെറു പനയോല തുണ്ടുകൾ രുദ്രാക്ഷമാലയുടെ രൂപത്തിൽ അടുക്കി രചിച്ചിട്ടുള്ള ദേവി മാഹാത്മ്യം , 318 ചിത്രങ്ങൾ കഥ പറയുന്ന ചിത്രരാമായണം , അർഥശാസ്ത്രം , ഇന്തോനേഷ്യൻ കലാകാരൻ രാമായണകഥയിലെ വിഷ്ണുവിന്റെ അവതാരങ്ങൾ ചിത്രീകരിച്ച നാരായണീയം , കശ്മീരിലെ മരത്തോലിൽ എഴുതിയ " ബുർജ ' പത്രം, നാട്യശാസ്ത്രത്തെക്കുറിച്ച്‌ അഭിനവഗുപ്തൻ രേഖപ്പെടുത്തിയ അഭിപ്രായങ്ങളടങ്ങിയ നാട്യശാസ്ത്രം - അഭിനവഭാരതി തുടങ്ങി അമൂല്യശേഖരമാണിവിടെയുള്ളത്. ഒരു താളിയോലയിൽ രണ്ടു ചിത്രങ്ങൾ ഉൾക്കൊള്ളിച്ചിരിക്കുന്ന ശിവലിംഗാശാസനം ,  എ.ഡി.1770-ൽ തീർത്തതെന്ന് കരുതുന്ന ചെമ്പുതകിടിലെ ഗ്രന്ഥം, ഭഗവദ്ഗീത കടലാസ് ഗ്രന്ഥം, 300 വർഷം പഴക്കമുള്ളതും പ്രകൃതിദത്ത വർണങ്ങൾ ചാലിച്ച ചിത്രങ്ങളാൽ ആലേഖനംചെയ്ത മറാത്തി ചിത്രക്കടലാസ്, 110 വർഷം പഴക്കമുള്ള കേരളവർമയുടെ " മയൂരസന്ദേശ 'ത്തിന്റെ ആദ്യപതിപ്പ്, ഉള്ളൂരിന്റെയും കുട്ടികൃഷ്ണമാരാരുടെയും കൈയെഴുത്തുകൃതികൾ, ചെറുശ്ശേരിയുടെ " കൃഷ്ണഗാഥ ', വള്ളത്തോളിന്റെ " സാഹിത്യമഞ്ജരി 'എന്നിവയും ഇവിടുണ്ട്.
'ദി ജേണൽ ഓഫ് മാനുസ്ക്രിപ്റ്റ് സ്റ്റഡീസ്', 'പ്രചീന കൈരളി' എന്നീ രണ്ട് പ്രശസ്ത ജേണലുകൾ വകുപ്പ് പ്രസിദ്ധീകരിക്കുന്നു.
പ്രധാന ഗ്രന്ഥങ്ങൾ ഭാസന്റെ സംസ്കൃത നാടകങ്ങൾ ആര്യമഞ്ജു ശ്രീമൂല കൽപ (ബുദ്ധമത കൃതി) കൗടില്യന്റെ അർത്ഥശാസ്ത്രം (മലയാള വ്യാഖ്യാനം) ചിത്ര ഭാരതം (ഇന്തോനേഷ്യൻ) ചിത്ര രാമായണം (മലയാളം) കൃഷ്ണൻ സ്തുതി (ആസാമീസ്) ഭഗവദ്ഗീത (തെലുങ്കു) മഹാഭാരതം (മറാട്ടി) സരസ്വതി കണ്ഠാഭരണം (പാണിനിയുടെ കൃതിയുടെ വ്യാഖ്യാനം) ബൃഹദ്ജാതകവിവരണം അത്തിയറമഠം ഗ്രന്ഥവരി ദൈവാഗമം ഭാഷ മഹാഭാരതം ജാതകഫലവിശേഷനിരൂപണം ഭാഗവതസ്തോത്രസമുച്ചയ കണ്ഡപുരാണം രൂപപ്രശ്ന രാമായണചിത്ര (പുസ്തക രൂപത്തിൽ) രൂപപ്രശ്ന മരകപ്രകരണം ദേവീമാഹാത്മ്യം അവലംബം ↑ https://m.dailyhunt.in/news/india/malayalam/kerala-epaper-kerala/ezhutholakalile+nidhiyude-newsid-104512277 ↑ ↑ https://web.archive.org/web/20100502042426/http://www.swathithirunal.in/rel_manuscript.htm പുറം കണ്ണികൾ വെബ് സൈറ് The Oriental Manuscript Library, University of Kerala Oriental Research Institute Manuscripts Library എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മേരി കാതറിൻ ബ്രാണ്ടിജീ ഇംഗ്ലീഷ് വിലാസം https://ml.wikipedia.org/wiki/Mary_Katharine_Brandegee
കാലിഫോർണിയയിലെ സസ്യജാലങ്ങളെക്കുറിച്ചുള്ള സമഗ്ര പഠനത്തിന് പേരുകേട്ട ഒരു അമേരിക്കൻ സസ്യശാസ്ത്രജ്ഞയായിരുന്നു മേരി കാതറിൻ "കേറ്റ്" ബ്രാണ്ടിജീ.
(ഒക്ടോബർ 28, 1844 - ഏപ്രിൽ 3, 1920).